Daugirdas

Daugirdas arba Daugirda − lietuviška vyriškos giminės pavardė.

Šios pavardės moteriškosios giminės formos yra: Daugirdienė (ištekėjusi moteris) ir Daugirdaitė (mergautinė pavardė).

Pavardę turi šie garsesni asmenys:
 Jonas Daugirdas - 1401 m. pasirašė Vilniaus-Radomo sutartį vardu „Daugirdas Salkaitis“, nuo 1424 m. LDK rūmų maršalka, iki 1430 m. Podolės Kameneco seniūnas, 1430–1434 m. Lucko seniūnas, 1433-1443 Vilniaus vaivada, bajorų Daugirdų giminės pradininkas;
 Samuelis Daugirdas (gimė XVI a. pab.– m. 1627) - Kristupo Radvilos dvaro poetas;
 Stanislovas Daugirdas (1748–apie 1835) - Didžių Dirvėnų vaivada, vėliau Žemaičių Kunigaikštystės tijūnas, Plemborgo ir Pakluonio (Paklanių dvaras) savininkas;
 Angelas Daugirdas (1776–1835) - filosofas, teologas;
 Mykolas Steponas Daugirdas (1801-1869) - atsargos poručikas, dvarininkas, 1863 m. sukilimo rėmėjas; turėjo, Pernaravos, Mikalavos ir Verėduvaitės dvarus, pastatė Daugirdavos dvarą;
 Juozapas Daugirdas (1803-1871) - Kauno apskr. ir Kauno gub. bajorų vadovas (paskutinis maršalka), Kėdainių apskr. Paliepių dvaro savininkas;
 Tadas Daugirdas (1852–1919) - archeologas, etnografas, dailininkas, Lenkų Mokslų akademijos Krokuvoje narys korespondentas;
 Konstantinas Daugirdas (1855–1928) - lietuviškos spaudos platintojas, pirmosios nepriklausomos Lietuvos vyriausybės narys, valstybės kontrolierius;
 Adomas Daugirdas – jūrų kapitonas, karo laivo „Prezidentas Smetona“ pirmasis kapitonas, Klaipėdos uosto viršininkas;
 Vytautas Daugirdas (1901–1983) - Lenkiškojo teatro Kaune įkūrėjas, aktorius ir režisierius, Kauno valstybinio muzikinio teatro režisierius, švietėjas;
 Adomas Daugirdas (1913–1994) - lenkų gydytojas, chirurgas;
 Tadas Daugirdas (1914–1982) - LOR chirurgas, tremtinys;
 Jurgis Daugirdas (1917–2003) - lenkų krepšininkas, treneris;
 Jonas T. Daugirdas () (g. 1949 m.) - nefrologas, JAV medicinos mokslų daktaras;
 Stasys Daugirdas (g. 1951 m.) - gitaristas, atlikėjas, kopozitorius, pedagogas, muzikinės grupės „Gėlių vaikai“ įkūrėjas ir narys;
 Kęstutis Daugirdas (g. 1985 m.) - kompozitorius, pianistas, chorvedys.

Lietuviškos pavardės